শিল্পকলাৰ প্ৰতি আকৰ্ষণ কেতিয়াৰ পৰা আৰু কেনেকৈ হ ’ ল? সৰুৰে পৰাই বহু শিল্পীৰ সান্নিধ্যলৈ আহিছিলোঁ৷ মই কোনোদিন ক ’ তো শিল্পৰ শিক্ষা লোৱা নাই৷ চাই চায়েই কাম শিকিছোঁ৷ মোৰ অন্যতম অনুপ্ৰেৰণা হ ’ ল শিল্পী বেণু মিশ্ৰ৷ তেওঁৰ পৰা মই বহু কথাই শিকিছোঁ৷ প্ৰকৃততে শিল্পৰ জগতখনলৈ অহাৰ বাবে মোৰ অন্যতম দিকদৰ্শক আছিল ‘ গুৱাহাটী আৰ্টিষ্ট গীল্ড ’ ৷ ১৯৭৬ চনত গুৱাহাটী আৰ্টিষ্ট গীল্ড স্থাপন হৈছিল৷ সেই সময়ত এই অনুষ্ঠানটো স্থাপন কৰাৰ বাবে দেহেকেহে খাটিছিলোঁ৷ মোৰ শিল্পৰ প্ৰতি থকা আগ্ৰহ দেখি ঘৰৰ মানুহেও উৎসাহ দিছিল৷ আপোনাৰ প্ৰিয় ৰং? ৰঙা ৰং মোৰ খুবেই প্ৰিয়৷ এই ৰঙত স্পষ্টতা থাকে৷ মোৰ এনে লাগে যেন ৰঙাই সকলো অনুভূতিকে কঢ়িয়াই লৈ ফুৰে৷ সৃষ্টিৰ বাবে আপুনি কি ভাবি এটা মাধ্যম বাছনি কৰে? কি আঁকিম সেই লৈহে মাধ্যম বাছনি কৰোঁ৷ পানী ৰঙৰ ক্ষেত্ৰত বহুত পৰীক্ষা-নিৰীক্ষা কৰিব পাৰি, কিন্তু তৈলৰঙৰ ক্ষেত্ৰত কিছুমান সীমাবদ্ধতা আছে৷ সেইবুলি মই যে সেয়া বেয়া পাওঁ তেনে নহয়৷ যি সৃষ্টিত যেনে ধৰণে সুবিধা হয়, সেই ধৰণেই মই মাধ্যম বাছনি কৰোঁ৷ এজন শিল্পীৰ সৃষ্টিৰ আঁৰত নিশ্চয় কোনোবা থাকে, আপোনাৰ সৃষ্টিৰ আঁৰত এনে কোনো আছে নেকি? মোৰ প্ৰায়বোৰ সৃষ্টিৰ আঁৰত মনলৈ অহা বিভিন্ন ভাবসমূহৰ পূৰ্ণ প্ৰভাৱ আছে৷ চৌদিশৰ বিভিন্ন ঘটনাপ্ৰবাহে মোৰ ভাবক গতি দি আহিছে৷ অৱশ্যে প্ৰতিটো সৃষ্টিৰ আঁৰতেই বিবিধ কাৰক আছে৷ এবাৰ এগৰাকী মহিলাৰ স্বগতোক্তিক কেন্দ্ৰ কৰি এখন ছবি আঁকিছিলোঁ৷ মহিলাগৰাকীয়ে নদী হ ’ ব বিচাৰিছিল৷ এই কথাই মোক ছবি আঁকিবলৈ বাধ্য কৰাইছিল৷ আপোনাৰ প্ৰিয় শিল্পী?